Μουσμουλιά

Βλέπε επίσης μούσμουλο, ο καρπός της μουσμουλιάς.
Η μουσμουλιά (επιστ. Εριοβοτρύα η ιαπωνική, Eriobotrya japonica) είναι αγγειόσπερμο, δικότυλο φυτό που ανήκει στην τάξη των Ροδοδών (Rosales), υποοικογένεια Σπειραιοειδή (Spiraeoideae), γένος Αχλαδιές (Pyreae), υπογένος Pyrinaehttps://www.nature.com/articles/s41598-022-14358-9.  Είναι δέντρο αειθαλές, ιθαγενές της Κίνας και Ιαπωνίας. Άλλες τοπικές ονομασίες είναι μεσκουλιάhttps://www.ftiaxno.gr/2015/06/meskoulia-mousmoulia-spora-fitema-kalliergeia.html στην Ηλεία και δεσπολιάhttp://www.gaiapedia.gr/gaiapedia/index.php/%CE%94%CE%B5%CF%83%CF%80%CE%BF%CE%BB%CE%B9%CE%AC στην Κρήτη.

Ιστορία
Θεωρείται από τα πλέον αρχαία φυτά, με καταγωγή από την Ιαπωνία και την Κίνα.
Στη Μεσόγειο εισήχθη γύρω στα τέλη του 17ου αιώνα, αλλά άρχισε να καλλιεργείται συστηματικά στα μέσα του 18ου αιώνα. Στην Ελλάδα το ενδιαφέρον για την καλλιέργειά της αναζωπυρώθηκε τα τελευταία χρόνια λόγω του ότι τα μούσμουλα εμφανίζονται στην αγορά μια περίοδο που υπάρχει πραγματικό έλλειμμα από φρέσκα φρούτα. 

Σήμερα καλλιεργείται για το νόστιμο κίτρινο καρπό της το μούσμουλο, αλλά και ως καλλωπιστικό για το πλούσιο της φύλλωμα. 

Χαρακτηριστικά
Το ύψος του δέντρου δύναται να φθάσει στα 10μ, αλλά συνήθως το βλέπουμε περί τα 5μ, με πλάτος παρόμοιο, ενώ ο κορμός του είναι σχεδόν ευθύγραμμοςhttps://hort.ifas.ufl.edu/treesandpowerlines/eriobotrya_japonica.shtml.
Τα φύλλα του είναι μεγάλα και δερματώδη, σκληρά πράσινα στο πάνω μέρος και ελαφριά πράσινα χνουδωτά στο κάτω φτάνουν δε στο μήκος τα 25 εκατοστά.

Τα άνθη της μουσμουλιάς είναι λευκοκίτρινα  με ευχάριστη οσμή πικραμύγδαλου και σχηματίζουν βότρυς με πυκνό χνούδι.

Οι καρποί είναι 3-7εκhttps://edis.ifas.ufl.edu/publication/ST236. Περιέχουν μεγάλο σπόρο(κουκούτσι), το οποίο έχει πικρή γεύση και περιέχει δηλητηριώδεις κυανιογενείς γκλυκοσίδες οι οποίες προκαλούν δηλητηρίασηhttps://www.botanical-online.com/en/medicinal-plants/loquat-toxicity.

Ο πολλαπλασιασμός της γίνεται με σπορά και το φυτό αναπτύσσεται εύκολα, αλλά και με εμβολιασμό του ιδίου ή της συγγενικής κυδωνιάς.https://www.researchgate.net/publication/374260675_Performance_of_grafting_loquats_combined_onto_loquat_and_quince_rootstocks_on_different_dates

Το  δέντρο ανθίζει από το Σεπτέμβριο ως το Δεκέμβριο και δίνει ώριμους καρπούς από τον Απρίλιο ως το Μάιο. Η καρποφορία του δέντρου αρχίζει από τον 6ο – 7ο χρόνο της ζωής του , ενώ σε πλήρη καρποφορία είναι μετά τον 12ο χρόνο.
Η μουσμουλιά είναι ανθεκτική στο ψύχος και στη ζέστη.

Στην Ελλάδα
Στην Ελλάδα η μουσμουλιά εισήχθη περί τα μέσα του 19ου αιώνα. Καλλιεργείται μαζί με άλλα δέντρα και σπάνια συστηματικά. Μεγαλύτερες καλλιέργειες έχουμε στην Κορινθία, Αχαΐα,  Στερεά Ελλάδα, Κέρκυρα και Κρήτη. Το 2008 υπήρχαν κανονικές φυτείες 500 συνολικά στρεμμάτων (Λιονάκης, 2008).

Οι ποικιλίες που καλλιεργούνται για εμπορικούς σκοπούς παράγουν καρπούς μεγαλύτερους και με λιγότερα σπέρματα από τις αυτοφυείς.

 Παραπομπές 

Εξωτερικοί σύνδεσμοι


Κατηγορία:Αμυγδαλοειδή
Κατηγορία:Χλωρίδα της Κίνας
Κατηγορία:Καλλωπιστικά δέντρα
Κατηγορία:Δρύπες
Κατηγορία:Οπωροφόρα δέντρα
Κατηγορία:Τροπικά φρούτα